ร้านนี้เพิ่งเปิดได้ไม่นาน วันนี้ได้มาลองเป็นครั้งแรก การตกแต่งร้านก็สวยงามตามยุคสมัย มีพื้นที่ให้นั่งทั้ง indoor และ outdoor ที่นั่งข้างในมีทั้งโต๊ะเตี้ยและโต๊ะสูงให้เลือกตามความถนัด 

เป็นร้านกาแฟที่ขายทั้งเค้กและอาหารด้วย มีเมนูให้เลือกไม่มากไม่น้อยกำลังดี อาหารรสชาติใช้ได้เลย สั่งสปาเก็ตตี้ปลาสลิด อร่อยดี ผัดได้แห้งพอเหมาะ ได้ความเผ็ดและหอมจากพริกแห้ง ปลาสลิดอร่อย กรอบมาก อีกนิดนึงจะเรียกว่าแข็งแล้วล่ะ>< สำหรับ Bunoffee ลองแล้วหยุดไม่ได้ กะว่าจะค่อยๆ กิน ปรากฏว่าทีเดียวหมดเลย กินประทับใจที่สุดคือ น้ำมะนาวดองโซดา อร่อยเลยหอมกลิ่นมะนาวดอง ออกรสเปรี้ยวอมหวาน ติดขมนิดๆ จากเปลือกมะนาวที่หั่นเป็นชิ้นเล็กๆ ใส่มาพอให้มีเสน่ห์และได้เคี้ยวเล่น 

ในร้านมีปลั๊กไฟให้เสียบช้าจอุปกรณ์ได้บางโต๊ะ แต่ไม่แน่ใจว่ามี wifi ให้หรือเปล่า เปิดหาแล้วไม่เจอแต่ก็ไม่ได้ถาม ใช้ของตัวเองแทน แต่สมัยนี้ถ้าไม่มี wifi ให้ก็ถือว่าตัดโอกาสตัวเองมาก เพราะร้านคู่แข่งในย่านเดียวกันมี wifi ให้หมด 
โดยรวมแล้วชอบครับ 